Ohje Paikkatietoikkunan käyttöön 
https://kartta.paikkatietoikkuna.fi/

Karttanäkymän jakaminen linkkinä
Voit jakaa omia karttanäkymiä Tee linkki karttanäkymään -työkalun avulla. 
1. Klikkaa Kopioi linkki työpöydälle. 
2. Voit upottaa linkin tehtävätekstiin hyperlinkkinä (Ctrl + K) tai tehdä linkistä lyhytosoitteen ja qr-koodin viemällä linkin https://urly.fi -palveluun. 


Karttatasojen päällekkäistarkastelu
1. Mene Karttatasot-valikkoon. Hae karttatasoja joko aiheittain tai tiedontuottajittain. 
2. Muokkaa valittujen tasojen järjestystä ja läpinäkyvyyttä sekä piilota ja poista karttatasoja Valitut tasot -välilehdeltä.  
[image: ]

Karttatasojen ominaisuus- ja metatietojen tarkastelu
Karttatasojen kohdetietoja (=ominaisuustietoja) voit tarkastella Karttaselitteet-valikosta tai klikkaamalla kyseistä aluetta kartalta, jolloin ominaisuustiedot avautuvat omaan ikkunaan. Kaikille karttatasoille ei ole saatavilla ominaisuustietoja. Maastokartan karttamerkkien selitteet voit avata omaan selaimen välilehteen täältä: Maastokartan karttamerkkien selitteet.
Karttatasojen metatiedot löytyvät Karttatasot-valikosta klikkaamalla karttatason nimen oikeassa alareunassa olevaa kolmea pistettä ja edelleen Näytä metatiedot -kohtaa. 

Mittaustyökalujen käyttö
1. Valitse välimatkan mittaamiseen Mittaa etäisyys pisteiden välillä -työkalu. Klikkaa kosketuslevyn/hiiren vasemmalla painikkeella alkupiste ja kaksoisklikkaa loppupiste. Mittaustulos tulee näkyviin näytölle.
2. Valitse pinta-alan määrittämiseen Mittaa alueen pinta-ala -työkalu. Rajaa kosketuslevyn/hiiren vasemmalla painikkeella alue ja kaksoisklikkaa loppupiste. Mittaustulos tulee näkyviin näytölle.
3. Valitse maastoprofiilin mittaamiseen Maastoprofiili-työkalu. Klikkaa kosketuslevyn/hiiren vasemmalla painikkeella alkupiste ja kaksoisklikkaa loppupiste. Maastoprofiili tulee näkyviin omaan ikkunaan.

